Hei! Tervetuloa Sanan helmiä -ohjelmaan!
Nimeni on Miisu Piipari. Tällä kertaa tutkimme Psalmia 23.
Tutkimme sitä The Passion Translationin mukaan.
Luen tässä teille oman amatööri- käännökseni.
Tämä on ihan huikea psalmi!
Mikä ihana psalmi! Ja miten moneen ongelmaan tämä psalmi vastaa!
Lähdemme vähän purkamaan tästä alusta.
"Herra on paras ystäväni ja paimeneni.
Minulla on aina enemmän kuin tarpeeksi."
Itse asiassa tuo tarkoittaa, että koskaan minulla ei ole puutetta.
Aina on kaikki, mitä tarvitsen. Mieletön turvallisuuden tunne -
tulee siitä, jos todella otamme tämän Sanan: -
"Herra on paras ystäväni ja paimeneni."
Kun Jumala on paimenemme, kyse on siitä, -
suostunko minä olemaan paimennettavana.
Suostutko siihen, että Herra on paras ystävä ja paimen?
Jälleen valintatilanne on meidän.
Jos suostumme, niin mitä kaikkea saamme?
"Hän tarjoaa minulle lepopaikan ylellisessä rakkaudessaan."
Kun vastaanotamme Jumalan rakkautta -
se vaatii usein eheytymisprosessia.
Meidän tarvitsee puhdistua vanhasta elämästä, -
kaikesta elämän tuomasta pahasta olosta/vihasta, -
jotta voimme ottaa rakkautta vastaan.
Jos sydän on jo täynnä muuta, Jumalan rakkaus ei sinne mahdu.
Sitten sanotaan: "Hänen polkunsa vievät minut rauhan keitaalle, -
hiljaisen autuaan puron äärelle." Tämä kertoo paljon -
Jumalan tahdosta elämäämme. Hän tahtoo meille hyvää.
Hän haluaa antaa rauhan, ilon ja rakkauden sydämeemme.
Kulkiessamme Hänen perässään sisimpämme pääsee rauhan keitaalle.
Vaikka maailma myrskyäisi, me saamme kokea -
ihmeellistä Jumalan rauhaa kaiken keskellä.
Näissä paikoissa sanotaan näin: -
"Siellä Hän palauttaa ja elvyttää minun elämäni."
Vaikka olisit siis kuinka uupunut, sairas tai mitä tahansa, -
niin Jumalan läheisyydessä kulkien Hänen kanssaan -
Hän elvyttää sinun elämäsi.
Tässä sanotaan: "Hän avaa edessäni polkuja Jumalan mielihyvään -
ja johtaa minut vanhurskauden jalanjäljissä, -
jotta voin tuoda kunniaa Hänen nimelleen."
Jumalan polut johtavat aina sinne, missä Jumalan tahto on.
Hänen tahtonsa on parantaa, pelastaa, eheyttää ja rakastaa ihmisiä.
Kaikki Hänen toimensa tähtäävät yhteyden palauttamiseen -
ihmisen ja Jumalan välillä. Hän haluaa olla Isä lapsilleen.
Minkä mielihyvän saat sisäisesti täytettyäsi Jumalan tahdon!
Tässä sanotaan: "Herra, vaikka polkusi veisi minut -
syvimmän pimeyden laakson läpi, pelko ei koskaan valloita minua, -
sillä Sinä olet jo valloittanut minut." Tosi ihanasti sanottu!
Kun olemme saaneet rakastua Jeesukseen -
ja olemme täynnä Hänen läheisyyt- tään/läsnäoloaan, se hylkii pelkoa.
Pelolle ei ole tilaa. Sydämessämme on jo joku valloittaja.
Pelon on turha yrittää sinne sisälle.
Ruudun ääressä on varmaan monia, jotka ajattelevat, -
että heitä ainakin pelottaa. Kyse on vain siitä, -
kenen annat valloittaa itsesi. Anna Jumalalle hetki aikaa.
Anna Hänen tulla sen pelon tilalle.
Puhu Hänelle ongelmasi ja murheesi, niin Hän saa siellä tilaa.
Tässä sanotaan vielä näin: -
"Pysyt lähellä minua ja johdat minut sen pimeän laakson läpi.
Sinun auktoriteettisi on minun vahvuuteni ja rauhani, -
ja lohduttava rakkautesi vie pelkoni pois."
Siis näissä hetkissä puhu Jumalalle pelkosi.
Jumalan voima ja auktoriteetti voittaa aina maailman murheet.
Raamatun mukaan suurempi on se, joka on sinussa -
kuin tässä maailmassa oleva. Jumala lohduttaa sinua siinä hetkessä.
Et koskaan tunne olevasi yksin, vaikka olisit ilman ihmisten seuraa.
Tässä sanotaan: "Sinusta tulee herkullinen juhlani jopa silloin, -
kun viholliseni uskaltavat taistella minua vastaan." Ihana kohta!
Miten vihollinen uskaltaa/kehtaa edes yrittää, kun tietää tappionsa.
Jumala on pyhä Jumala. Kukaan ei voi ikinä voittaa Häntä.
Tällainen Jumala on sinun puolellasi!
Daavid pyytää vielä: "Voitele minut Pyhän Henkesi tuoksulla."
Siinä Jumalan tuoksussa "Sinä annat minulle kaiken, -
mitä voin vain juoda Sinusta (engl. 'juon sinusta'), -
kunnes oma sydämeni vuotaa yli."
Täytymme niin Pyhällä Hengellä, että vuodamme yli.
Saamme halun rakastaa takaisin: mitä voin tehdä rakastaakseni Sinua
Tällaisena aikana vielä tämä on ihana kohta, -
joten miksi pelkäisin tulevaisuutta?
"Hyvyytesi ja rakkautesi tavoittaa minua kaikkina elämäni päivinä."
Miksi pelkäisimme tulevaisuutta? Kyse on vain siitä, -
että me ikään kuin tankkaamme Jumalan läsnäolossa.
Kaikki Jumalan ihanat asiat ovat jo meitä varten. Ne pitää vaan ottaa.
Se tapahtuu kahdenkeskisessä Jumala-suhteessa -
rukouskammiossa keskustellen Hänen kanssaan - mutta myös kuunnellen.
Sanan sulautuminen siihen tapahtuu uskon kautta.
Luota siis Kristukseen ja tee, mitä Hän pyytää. Aamen.
Tämä on huikea psalmi! Lukekaa ihmeessä sitä!
Mietiskelkää yhdessä Pyhän Hengen kanssa.
Antakaa Hänen näyttää yhä enemmän ulottuvuuksia.
Siinä on oikeastaan koko se elämä, mitä tarvitset. Se päättyy näin: -
"Sitten jälkeenpäin, kun elämäni on ohi, -
palaan kirkkautesi läsnäoloon ja olen ikuisesti kanssasi."
Mikä lupaus! Loppupeleissä meille käy aina hyvin.
Pääsemme taivaaseen Jumalan luo, ja Hän on meidän kanssamme.
Pimeimpinä hetkinäkin saamme kokea Jumalan rauhaa ja rakkautta.
Hän tuo turvallisuudentunteen, mutta sinun on mentävä -
Jeesuksen lähelle. Aamen. Ole siunattu kaikessa, mitä teet.
Muista ottaa Hänet mukaan kaikkeen. Sananlaskuissa sanotaan: -
Vie hankkeesi Herran eteen, jotta menestyisit. Tee siis näin. Aamen.
Tekstitys: Tuula-Riitta Virrankare
Hei! Olen tehnyt uuden profeetallisuuden harjoituskirjan -
Lähemmäksi Jeesusta - Matkalla profeetallisuuteen.
Tarkoitus on auttaa kasvamaan omakohtaisessa profeetallisuudessa
ja antaa myös vahva perusta profee- tallisten rukousryhmien vetäjille.
Kirjaa voi tilata TV7:n kaupasta tai powerprayer.fi/kauppa.
Siunattuja opiskeluhetkiä!